ศูนย์เรื่องราวร้องทุกข์ ประสานมาเพื่อรับทราบเป็นข้อมูล กรณีประชาชนได้เสนอความเห็นผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล เรื่อง นร02670019560
ขอเสนอความคิดเห็นเกี่ยวกับคุณภาพของบุคลากรประจำศูนย์ฝึกอาชีพกรุงเทพมหานคร 2 แห่ง เนื่องจากประชาชนได้ไปเรียนที่ศูนย์ฝึกอาชีพกรุงเทพมหานคร 2 แห่ง และพบว่ายังมีบางส่วนของบุคลากรที่ต้องปรับปรุง คือ แห่งที่ 1 ศูนย์ฝึกอาชีพกรุงเทพมหานคร จตุจักร 2 มีนบุรี บริเวณแถวตลาดมีนบุรี ประชาชนแจ้งว่า เจ้าหน้าที่รับสมัครของศูนย์ฝึกอาชีพ ส่วนมากจะเป็นเด็กฝึกงาน ซึ่งจะพูดจากับประชาชนไม่ค่อยดีไปจนถึงบางคนมีพฤติกรรมก้าวร้าว เห็นควรให้มีการอบรมเจ้าหน้าที่ให้มีความอ่อนน้อมและเต็มใจให้บริการมากขึ้น แห่งที่ 2 คือ ศูนย์ฝึกอาชีพประชาชื่น (ตามประชาชนแจ้ง) จะอยู่ภายในห้างสรรพสินค้าเทสโก้ โลตัส ลาดพร้าว ประชาชนเห็นว่า นักเรียนที่เข้าเรียนหลักสูตรต่างๆกับทางศูนย์ ควรเปิดให้มีระบบประเมินอาจารย์ผู้สอนด้วย เนื่องจากอาจารย์บางคนสอนดี ก็อยากชื่นชม อาจารย์บางคนสอนไม่ดี ก็ควรจะให้สามารถประเมินและให้คำแนะนำได้ว่าต้องปรับปรุงแก้ไขอย่างไร เพื่อให้ประชาชนที่เข้าอบรมได้รับความรู้ความเข้าใจ และพึงพอใจต่อการเรียนการสอนต่อไป (ประชาชนประสงค์เสนอแนะเป็นภาพรวม) (ประชาชนประสงค์ให้ปกปิด ชื่อ-นามสกุลและหมายเลขโทรศัพท์)
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก #ศรท #ศรท1111
#1555 #citydata